
P disciplinis theologicis ea, quae historia dogmatum vocatur, fere recen- 
tissima est. Cujus separatim tractandae auctor clarissimus ille Dionysius 
Petavius est censendus, qui egregium suum opus de theologicis dog- 
matibus,’) et sincerae fidei et altae eruditionis documentum, magis 
historica quam dogmatica ratione conscripsit. Nec potuit quidquam ad 
refutandos eos, qui ecclesiam catholicam a genuina Christi doctrina tem- 
porum cursu defecisse contenderent, videri aptius, quam quum certis con- 
tinuisque omnium saeculorum testibus adhibitis demonstraretur, ea prorsus 
omnia, quae nunc ad fidem catholicam pertinerent, firmo apostolorum 
ipsiusque, Salvatoris fundamento contineri. 

Quod tamen doctrinae theologicae genus, a Petavio quasi inventum 
summaque religionis utilitate tractatum, per longum temporis spatium 
apud catholicos quidem omnino jacebat desertum. Id quod ob eam maxime 
evenit causam, quoniam temerarii auctoritatis divinae contemptores, qui 
falsa sua atque impia placita primo per Angliam, tum per Galliam et 
Germaniam, immo per totam Europam diffundebant, in dogmatum histo- 
riam ut in propriam provinciam irruerunt, et mira quadam levitate atque 
audacia dederunt operam, ut omnem doctrinae christianae originem et 
progressum obscurarent suisque opinionibus accommodarent. Quid? quod 
Semlerus ipse theologus, quasi per ironiam, dogmatum tractationem histo- 
ricam idcirco potissimum commendavit, „ut juvenibus litterarum theologi- 
carum studiosis oculi judiciumque aperirentur illisque origo, propria natura 


1) Primo ed. Lutetiae Par, 1644—50; IV T. T. ^ 


verumque theologiae dogmaticae pretium indicaretur.“*) Quae quum ita 
essent, celeberrimus litterarum orientalium cultor Tychsen, in epistola qua- 
dam anno 1794 scripta, justo conquestus est: ,,Novaturientibus nostris 
theologis nunc in deliciis est dogmatum historia, qua rite aut perverse cri- 
brata, Christum divinitate nudare et positivam theologiam negare se posse 
uno ore profitentur.* ^^) 

Quodsi igitur ii, qui historiae dogmatum tractandae operam dederunt, 
fere omnes, quamvis viri essent eruditissimi, illud agerent talemque finem 
sequerentur, non mirandum est, hominibus catholicis, qui germanam atque 
integram Christi doctrinam ab ecclesia se accepisse confidunt, disciplinam 
theologicam suspectam fuisse, quippe quae una cum fidei christianae con- 
stantia et firmitate ipsum theologiae studium funditus videretur tollere. 
Atque justa illa suspicio tum demum desiit, quum, sanctorum. patrum stu- 
dio imprimis a praestantissimo nostro Moehlero denuo incitato iisque, quae 
Petavius jam congesserat, resumtis diligenterque examinatis, recta et fidei 
catholicae congrua notio historiae dogmatum efformata atque ab omnibus 
recepta est. 

Theologus enim catholicus dogmatum historiam non potest definire, 
ut sit ,narratio illarum immutationum, quas doctrinae christianae pars 
dogmatica inde ab initio usque ad hoc tempus experta sit.* Namque 
non potest id concedere, in quo ut in fundamento ista definitio consistit: 
„dogmata nempe christiana inde ab origine sua innumeris vicissitudinibus 
subjecta fuisse, quae vel ad eorum argumentum pertinerent, vel ad expli- 
cationis et comprobationis rationem, vel ad proprium valorem dijudican- 
dum, vel denique ad ordinem modumque illa docendi.) Immo vero 
quisquis ecclesiae catholicae addictus, est, multum abest, ut talia possit 
tolerare, ut firma fide profiteatur, Christum dominum hoc potissimum con- 
silio ecclesiam suam instituisse, ut omnia dogmata divinitus revelata, ad 


2) Einleitung zu S. Baumgarten's Glaubenslehre. Halle 1759. B. I. p. 101. 

*) Conf. Baumgarten Crusius, Lehrbuch d. christl. Dogmengesch. I. Abth. Jena 1832. p. 18. 

*) „— die historische Darstellung der Veränderungen, welche der dogmatische Theil der 
christlichen Religionslehre von ihrem Ursprunge an bis auf die gegenwarlige Zeit er- 
fahren hat.“ Augusti, Lehrbuch d. christl. Dogmengesch. 4, Aufl, p. 5. 

s) Münscher, Lehrbuch d. christl. Dogmengesch. 3. Aufl. (von Coelln). Erste Hälfte. Die: 

aeternam salutem assequendam necessaria integra atque incorrupta usque 
ad finem temporum conservaret omnibusque hominum gentibus communicaret. 

Quamquam nullo modo negandum erit, esse quoque certam christianae 
doctrinae amplificationem certumque progressum, quo in genus historicum 
cadat. Sed est amplificatio doctrinae jam ab apostolis, quoad totam sub- 
stantiam, absolutae, nec vero novorum fidei capitum accessio; est progres- 
sus, nec vero permutatio. ld quod summa cum perspicuitate Vincentius 
Lerinensis demonstrat, dum in laudatissimo suo Commonitorio (cap. 28) 
sic scribit: „Sed forsitan dicit aliquis: Nullusne ergo in ecclesia Christi 
profectus habebitur religionis? Habeatur plane et maximus . . . sed ita 
tamen, ut vere profectus sit ille fidei, non permutatio; si quidem ad pro- 
fectum pertinet, ut in semetipsam unaquaeque res amplificetur, ad permu- 
tationem vero, ut aliquid ex alio in aliud transvertatur. Crescat igitur 
oportet . . . tam singulorum quam omnium, tam unius hominis quam to- 
tius ecclesiae, aetatum ac saeculorum gradibus, intelligentia, scientia, sa- 
pientia, sed in suo duntaxat genere, in eodem scilicet dogmate, eodem 
sensu eademque sententia.“ — 

Hanc fidei christianae amplificationem, hunc profectum ecclesia catho- 
lica, quae semper Spiritu sancto ut infallibili magistro utitur, ita per sae- 
culorum decursum confecit, ut regulam fidei, quae initio admodum brevis 
ac simplex erat, pro temporum opportunitate et necessitate, non permuta- 
ret, sed amplificaret; utque praeterea dogmata ab haereticis in discrimen 
vocata conciliorum generalium decretis et canonibus explicaret, definiret, 
confirmaret. Qui igitur fidei profectus, licet a singulis hominibus sive er- 
rore philosophico sive haeretica audacia^) sive etiam rationibus prorsus 


externis provocatus fuerit, tamen ipsi ecclesiae catholicae a Spiritu sancto 


5) „Mulla quippe ad fidem catholicam pertinentia, dum haereticorum callida inquietudine 
exagilantur, uł adversus eos defendi possint, et considerantur diligentius et intelligun- 
tur clarius ac instantius praedicantur; et ab adversario mola quaestio discendi exsislit 
occasio.“ S. Augustinus de Civ. Dei, L. XVI. c. 2. 

gubernatae tribuatur necesse est, quippe quae depositum fidei ipsi commis- 
sum omnibus fidelibus pro illorum indigentia ac facultate explicare ac de- 
clarare debeat. Neque vero in doctrina catholica a conciliis generalibus 
pro temporum necessitate explicata ac confirmata quidquam potest esse, 
quin summa fidei apostolicae jam fuerit contentum; nihil enim aliud con- 
ciliorum decretis ecclesia vult consequi, quam ut ex institutione sua do- 
ctrinam apostolicam secundum temporum ingeniorumque progressum et 
docilitatem magis explicet accuratiusque definiat. 

Illius igitur successivae dogmatum explicationis et definitionis enar- 
ratio, si arte et scientia suscipitur, illa disciplina theologica est, quam 
dogmatum historiam merito possumus appellare.’) Qua disciplinae notione 
constituta, sponte elucet, quantum absit, ut illud studiorum genus sit per- 
niciosum, ut cum magna religionis utilitate possit suscipi. Quum enim 
ante oculos ponat, quo modo quaque ratione depositum fidei. apostolicae 
per saeculorum decursum magis magisque amplificatum  conciliorumque 
decretis sic efformatum et definitum sit, ut nunc conspicitur: non solum 
ipsius, qui tali doctrinae vult operam impendere, fidem confirmabit locu- 
pletabitque, sed etiam ad modum idoneum eum reddet ad adversariorum 
sententias fidei catholicae stabilitati atque constantiae contrarias refellen- 
das. Quin etiam licet contendere, dogmatum historiam non parum posse 
afferre, ut ii omnes, qui de veritate religionis christianae firmam fidem 
adhuc omnino servarunt, tandem plenam ecclesiae catholicae doctrinam 
agnoscant. Talem enim studii veterum scriptorum ecclesiasticorum, in quo 
dogmatum historia maxime consistit, futurum esse effectum, jam indicia 
haud incerta non solum in Anglia sed etiam in Germania obvia demon- 
strant. Ut omittamus ceteros, Hagenbachius in libro, quem de hac re 


multa eruditione multaque aequitate scripsit, quamvis haereticis perturbetur 


7) Conf. Klee, Lehrbuch der Dogmengesch. B. I. p. 7. Staudenmaier, die christl. Dogma- 
lik. B. E. p. 201. — Quam merito talis dogmatum tractatio possit vocari historia, ap- 
tissime demonstrat Kuhnius in „Tübinger theol. Quartalschrilt,* 1850. 2. Heft. p. 284 seqq. 

erroribus, definitionem suam verae dogmatum historiae notioni valde ac- 
commodat. „Historia dogmatum, sic enim definit, „ea est disciplina, quae 
successivam fidei christianae explicationem, confirmationem et’ in certam 
doctrinam efformationem, necnon quas varias formas haec doctrina variis 
temporibus induerit, quasque permutationes, ingeniorum et studiorum va- 
rietate concitante, experta sit — via ac ratione describat.** *) 

Jam vero perspicumm profecto erit, nullum. alium nisi qui catholicae 
fidei addictus sit, vel qui protestantium libros symbolicos religiose am- 
plectatur, historiam dogmatum posse conficere, quae quidem nomine atque 
gravitate disciplinae theologicae digna sit. Namque illi, qui falsa philoso- 
phia decepti mundum ejusque auctorem permiscent, historiam dogmatum 
christianorum ab historia ipsius philosophiae separare nequeunt; qui vero 
more incredulorum saeculi praeteriti speciem quandam Dei creatoris et gu- 
bernatoris mundi retinent, in progressu et amplificatione fidei christianae 
nihil aliud agnoscunt, nisi speculum quoddam stultitiae humanae; atque 
ipsi Christiani, qui minus sacrorum bibliorum doctrinam, quam eorum vo- 
ces ac formulas servare cupiunt nullumque omnino progressum fidei con- 
cedunt, abhorreant necesse est dogmatum historiam, quippe quae nihil 
aliud possit monstrare, quam fidei corruptelam ac ruinam.. Itaque ex aca- 
tholieis ii tantum, qui libris symbolicis fideles remanserunt, id possunt 
intendere, ut comprobent, summam fidei apostolicae non permutando in 
doctrinam librorum symbolicorum redactam esse, sed explicando et decla- 
rando, quo facto et doctrinae Christianae progressum et dogmatum histo- 
riam finiri.) Quamquam admodum. in dubium: vocandum nobis videtur, 


ejusmodi finem illos esse consecuturos! 


sy Hagenbach, Lehrbuch der Dogmengesch. Th. I. 2. Aufl. p. 1. „Die Dogmengeschichte 
ist die wissenschaflliche Darstellung der allmaligen Entwickelung, Verfestigung und 
Ausbildung des christlichen Glaubens zu einen bestimmten Lehrbegriff: der verschie- 
denen Gestalten, welche dieser Lehrbegriff im Laufe der Zeiten angenommen und der 
Veründerungen, die er unter dem Einfluss verschiedener Zeilbildung erlitten hat.“ 

°) Sic Zieglerus secundum Augusti, Dogmengesch. p. 15. 

Ab eodem fundamento doctrinae apostolicae proficiscens '") nostra dog- 
matum historia etiam eo verae et genuinae historiae indolem prae se fert, 
quod fidei profectum nunquam praecidat temporique futuro aliquid relin- 
quat; quamvis in promptu sit, in posterum rarissime. fore necessarium, ut 
ecclesia novos, haereticorum errores coerceat ac dogmata ab illis petita in- 


fallibili auctoritate declaret, explicet, definiat. 


Quibus propositis jam tota ratio, quae inter historiam dogmatum ce- 
terasque theologiae disciplinas intercedit, totaque nostrae doctrinae vis et 
vera notio perspicitur. Olim quidem ea, quae historiae dogmatum tribuimus, 
partim in theologiam dogmaticam partim in universalem ecclesiae historiam 
cadebant ibique tractabantur; «omnis enim dogmatum probatio, quae pa- 
trum testimoniis continetur, ad dogmatum historiam pertinet, atque haec 
ipsa summa praecipuaque pars est historiae universalis ecclesiasticae, a qua 
propterea maxime nostro tempore segregata est separatimque tractatur, 
quoniam etiam per se latissime patet propriumque studium ob summam 
utilitatem efflagitat. Spectat enim ad eam et theologiae patristicae disci- 
plina fere omnis et errorum haereticorum tractatio, quantum quidem in 


causa fuerunt, ut ipsa fides catholica magis definita sit. 


Jam vero quoniam historia dogmatum saepissime cum historia theolo- 
ziae dogmaticae confunditur, harum disciplinarum, re maxime inter se co- 
haerentium, cognitione differentium, ratio probe perspicienda est. Quae 
quidem disciplina historia theologiae dogmaticae nuncupatur, ea enarrare 
contendit, quantam operam theologi in eo posuerint, ut singula fidei chri- 
stianae capita in unum systema congerant unoque vinculo inter sese con- 


nectant atque ex unica quadam summa veritate omnia quasi profluere 


10) Inde ilaque dogmatum historiam incipimus, ubi theologiae biblicae, quae vocatur, exi- 
tus est. Haec enim disciplina e scripturis sacris enarrat, quomodo inde ab initio usque 
ad temporis plenitudinem Deus sapientissimus homines paulatim res divinas omnemque 
verilatem docuerit; ila vero maxime e sanctis patribus exponit, quomodo summa 
doctrinae revelatae in hodiernam formam sit amplificata. 


_ 


demonstrent. *) Tota igitur dogmatum tractatio, quae in historia theologiae 
dogmaticae describitur, a singulis hominibus suscipitur propriaque ratione 
vertitur, quae tum solum ab errore potest vacare, quum infallibilis eccle- 
siae doctrina nititur; at vero illa dogmatum amplificatio, quae in historiam 
dogmatum cadit, licet a singulis hominibus ejus instituendae fuerit data 
occasio, tamen omnis ab ecclesia ipsa suscipitur infallibiliterque a Spiritu 
sancto gubernatur. Itaque historia theologiae dogmaticae non tam ipsorum 
dogmatum progressum enarrat, quam theologorum, qui in illis perscrutan- 
dis operam posuerunt; at dogmatum historia in ipsius fidei divinae pro- 
fectu describendo versatur, qui quidem profectus ab ecclesia ad hominum 
utilitatem perficitur. | 

Sed nunc quidem de his satis dictum sit; confectum enim videtur, 
quod potissimum fuit propositum. Perspicietis jam, Commilitones carissimi, 
quae sit historiae dogmatum vera notio veraque utilitas; ex hac quoque 
disciplina, si duce securo illi operam tribuetis, haud parvum proficietis. 


Valete. 


13) Conf. Klee, Dogmengesch. B. I. p. 9. 

LECTIONES. 


A ORDINIS THEOLOGICI. 


MICH. JOS. KRUEGER, Lic. P. P. O. u. r. DECANUS. 


. Introductionem generalem in Biblia Sacra tradet, cui adjunget dispu- 


tationem de arte critica et hermeneutica sacra diebus Lunae, Mercurii 
et Veneris hora VIII—IX. 


. Jeremiam prophetam interpretabitur diebus Martis, Jovis et Saturni 


hora VIIL—IX. 
Epistolam ad Hebraeos datam explicabit diebus Mercurii et Veneris 
hora II—IV. i 
ANT. EICHHORN, Dr. P, P. O. u. r. RECTOR. 
Historiam ecclesiasticam aevi medii enarrabit diebus Lunae, Martis, 


Mercurii et Jovis hora IX—X. 


. Archaeologiam ecclesiasticam tradet diebus Veneris et Saturni h. IX—X. 


. Patrologiam sive historiam literaturae christianae docebit diebus Lunae 


et Martis h. III—IV. 
A. MENZEL, Lic. P. P. E. Des. 


. Theologiam dogmaticam continuabit diebus Lunae, Martis, Mercurii, 


Jovis et Veneris hora X—XI. 
Introductionem encyclopaedicam in universam theologiam tradet die- 
bus Lunae et Jovis h. II—11I. 


Repetitiones et disputationes dogmaticas moderabitur die Saturni hora 
X—XI. 


I. 

ANT. PASCHKE, Lic. 
Ethicam christianam, quae doctrina de Sacramentis baptismi, poeni- 
tentiae et confirmationis tribusque prioribus Decalogi praeceptis con- 
tinetur, praemissis praemittendis docebit diebus Lunae, Martis, Mer- 
curii et Jovis hora XI— XII. 


IL Epistolam S. Pauli ad Romanos datam explicabit diebus Veneris et 


Il. 


III. 


Saturni hora qua supra. 


B ORDINIS PHILOSOPHICI. 


LAUR. FELDT, Dn. P. P. O. n. r. DECANUS. 


. Exercitationes geometricas moderabitur, praemissa introductione de 


studiis mathematicis recte ordinandis, diebus Lunae et Jovis h. II—III. 
Geometriam sublimiorem secundum librum a cel. Biot editum: Essai de 
Géométrie analytique etc. illustrabit diebus Martis et Veneris h. I—III. 
Physicen experimentalem docebit experimentisque illustrabit diebus 
Lunae et Jovis h. XI—XII. 


IV. Astronomiae elementa ita explicabit, ut ab iis etiam, qui mathesi su- 


III. 


blimiori discendae non dederunt operam, intelligi possint, diebus Mar- 
tis, Mercurii et Veneris h. XI—XIL. 


CAR. BIESTER, DR. P. P. O. Des. 
Herodotum interpretabitur diebus Lunae, Martis, Jovis et Veneris h. 
X—XI. | 
Ciceronem de natura Deorum diebus Lunae, Martis, Jovis et Veneris 
h. III—IV. 
Collegium stylisticum practicum habebit bis per hebdomadem horis 
definiendis, 


12 
MAX. TRUETSCHEL, DR. P. P. O. Drs. 
. Metaphysicam docebit quinquies per hebdomadem diebus Lunae, Mar- 
tis, Mercurii, Jovis et Veneris hora matutina VIII —IX. 
Logicam docebit: quater per hebdomadem diebus Lunae, Martis, Jovis 
et Veneris hora vespertina V—VI. 
Aristotelis de metaphysica libros praecipuos offert interpretandos bis 
per hebdomadem horis definiendis. 
Exercitationes repetitorias et examinatorias offert die Saturni h. VIII—IX. 


FRANC. BECKMANN, DR. 

. Vitae privatae et publicae morumque et artium optimarum sive cul- 
turae quae vocatur historiam exponere !perget quater per hebdoma- 
dem hora VI— VII. 

. Ordinis Teutonici historiam  enarrabit bis per hebdomadem horis 
definiendis. 

Selecta poetarum Germanicorum carmina interpretabitur bis per heb- 
domadem hora VI—VII. 


Biadlbibliotbci C or: 


STIPENDIUM SCHEILLIO-BUSSIANUM. 


Quaestio a Lyceo Regio Hosiano ad certamen literarium anni MDCCCLI 
' —HI proposita: 

Exponatur methodus, qua confessarii per prima quatuor saecula 
ecclesiae christianae usi sunt in administrando poenitentiae sa- 
cramento — sermone latino, 


Praemium constitutum est XXI Imperialium. Tempus exhibendarum 
scriptionum terminatum est die I. Jul. MDCCCLIL 

